Boek: Bitterbosbende (deel twee) – ‘Die been in die bos’Anzil Kulsen en Keenan Kulsen Die Bitterbosbende kampeer langs die rivier. Toe Zia en Nieke een aand badkamer toe loop, begin ŉ hond verwoed blaf. Toe is daar die geluid van ŉ trein wat kwaai rem aanslaan en dan ŉ harde botsing. Dis eers toe Zia gil dat Nieke sien wat in haar hand is … ŉ been? En so begin die soeke na die geheimsinnige stoomlokomotief wat passasiers in die sewentigerjare vervoer het, wat daar naby ontspoor het. Wat het van die slagoffers, wat kinders en ŉ hond ingesluit het, geword? Anzil Kulsen is op Upington gebore en het in Keimoes grootgeword. Sy het ŉ honneursgraad in letterkunde en het vir ŉ ruk by die ATKV as projekbestuurder gewerk, waar sy veral in die Noord-Kaap aktief was. Kulsen het afgeleë gemeenskappe besoek om met mense oor boeke te gesels. Sy bied ook kreatiewe skryfkursusse aan en doen spel- en narratiewe terapie. Kulsen is getroud met Heine, hulle het twee kinders en woon op Upington. Stephen Wallace is ŉ bekroonde illustreerder en grafiese kunstenaar. Hy het voorheen saam met verskeie privaat maatskappye gewerk, asook saam met uitgewers soos Pan Macmillan, Via Afrika, OUP en Lapa Uitgewers. Wallace is met ŉ ATKV Woordveertjie bekroon vir sy illustrasies in Jaco Jacobs se My ouma is ŉ filmster. Genre: Kinder- en jeugfiksie Ouderdom: Nege tot 12 jaar Uitgewer: Tafelberg Prys: R140,00* *Prys onderworpe aan verandering Koop die boek nou by NB-Uitgewers